Document ID: 32014R1089

IZVEDBENA UREDBA KOMISIJE (EU) št. 1089/2014
z dne 16. oktobra 2014
o spremembi Izvedbene uredbe (EU) št. 367/2014 o določitvi neto zneskov, ki so na voljo za odhodke EKJS
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1), ter zlasti člena 16(2) Uredbe,
ob upoštevanju naslednjega:
(1)
Izvedbena Uredba (EU) št. 367/2014 (2) določa neto zneske, ki so na voljo za odhodke Evropskega kmetijskega jamstvenega sklada (EKJS), in zneske, ki so na voljo za Evropski kmetijski sklad za razvoj podeželja (EKSRP) za proračunska leta od 2014 do 2020 v skladu s členi 10c(2), 136 in 136b Uredbe Sveta (ES) št. 73/2009 (3) ter členom 66(1) Uredbe (EU) št. 1307/2013 Evropskega parlamenta in Sveta (4).
(2)
V skladu s členom 136a(1) Uredbe (ES) št. 73/2009 in členom 14(1) Uredbe (EU) št. 1307/2013 so Francija, Latvija in Združeno kraljestvo Komisijo do 31. decembra 2013 obvestili o svoji odločitvi, da določen odstotek svojih letnih nacionalnih zgornjih mej neposrednih plačil za koledarska leta od 2014 do 2019 prenesejo v programe za razvoj podeželja, ki se financirajo v okviru EKSRP, kot določa Uredba (EU) št. 1305/2013 Evropskega parlamenta in Sveta (5). Ustrezne nacionalne zgornje meje so bile prilagojene z Delegirano uredbo Komisije (EU) št. 994/2014 (6).
(3)
V skladu s členom 136a(2) Uredbe (ES) št. 73/2009 in členom 14(2) Uredbe (EU) št. 1307/2013 so Hrvaška, Malta, Poljska in Slovaška Komisijo do 31. decembra 2013 obvestile o svoji odločitvi, da v neposredna plačila prenesejo določen odstotek zneska, dodeljenega podpori za ukrepe v okviru programov za razvoj podeželja, ki se financirajo v okviru EKSRP, za obdobje od 2015 do 2020, kot določa Uredba (EU) št. 1305/2013. Ustrezne nacionalne zgornje meje so bile prilagojene z Delegirano uredbo Komisije (EU) št. 994/2014.
(4)
V skladu s členom 3(1) Uredbe Sveta (EU, Euratom) št. 1311/2013 (7) se posebne zgornje meje za tržne ukrepe in neposredna plačila večletnega finančnega okvira, določenega v Prilogi I k navedeni uredbi, prilagodijo v skladu s tehnično prilagoditvijo iz člena 6(1) navedene uredbe, po opravljenih prenosih med EKSRP in neposrednimi plačili.
(5)
Izvedbeno uredbo (EU) št. 367/2014 bi bilo zato treba ustrezno spremeniti -
SPREJELA NASLEDNJO UREDBO:
Člen 1
Izvedbena uredba (EU) št. 367/2014 se spremeni:
1.
Člen 1 se nadomesti z naslednjim besedilom:
„Člen 1
Neto zneski, ki so na voljo za odhodke Evropskega kmetijskega jamstvenega sklada (EKJS), in zneski, ki so na voljo za Evropski kmetijski sklad za razvoj podeželja (EKSRP) za proračunska leta od 2014 do 2020 v skladu s členi 10c(2), 136, 136a in 136b Uredbe (ES) št. 73/2009 ter členoma 14 in 66(1) Uredbe (EU) št. 1307/2013, so določeni v Prilogi k tej uredbi.“
2.
Priloga se nadomesti z besedilom iz Priloge k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. oktobra 2014

Labels: 4
2
15
19